Meil oli Eestis 37. peakoosolek.
Mis on sinu muljed toimunu osas?
Ma olen oma positsioonil Balti unioonis
olnud üsna pikka aega ja ma olen ka päris mitut
koosolekut näinud siin Eestis
ja mul on tekkinud mõned muljed
nendest varasematest koosolekutest.
Ma võin öelda, et seekordne koosolek
oli üks kõige rahumeelsem ja ettevalmistatum.
Ma mõtlen sellega, et inimesed olid
selleks koosolekuks vaimulikult valmistunud.
Ja see muutus justkui peoks, millekski,
mida me soovime meeles pidada.
Ma arvan, et see on väga oluline,
et need koosolekud muutuksid selliseks,
mille meenutamine tekitab hea tunde
ja et me võime tunda seda vaimuliku peona.
ja et me tunneme, et Issand on meie keskel
Me kuulsime erinevaid raporteid selle kohta,
mis Eestis on toimunud, ja plaanide kohta,
kuidas inimesed soovivad näha tuleviku arenguid
ja nad tegid hea töö ära.
Kuid kõik aruanded ei olnud positiivsed.
Oli ka negatiivset informatsiooni.
Üks asi on see, mida me näeme numbrites,
kuid teine on see, mis peitub nende numbrite
ja faktide taga, sest sa ei näe neid tunde,
mida need osakonnajuhid on palvetanud
ja kuidas nad on näiteks seminaride
ja esitluste ettevalmistamisel vaeva näinud.
See on suur töö.
Kuna ma osalesin ka liidu talvisel
ja kevadisel töökoosolekul,
siis minu arusaamine on,
et kõik osakondade juhid andsid endast parima.
Ja see on väga oluline.
Ka see kujundas atmosfääri.
Mõnikord, kui me näeme neid numbreid langemas,
siis see ei tähenda, et nende taga ei oleks tööd.
Tegelikult me ei näegi neid tõelisi numbreid
ja seda tõelist tööd, mida need inimesed
on teinud juhtidena, osakonnajuhtide ja pastoritena.
See on ühine töö, mitte ainult juhtide
või pastorite töö.
See on terve Eesti kiriku ühine töö.
Siin on ka teatud reaalsed põhjused.
Osad inimesed lahkuvad Eestist,
nagu ka Lätist ja Leedust,
osad inimesed jäävad haigeks.
Me ei saa alati öelda,
et probleem on pastoris või koguduses.
On põhjusi, mis ümbritsevad kogudust,
kuna me ei ole maailmast eraldatud.
Kõik kriisid, mis on siin maailmas,
mõjutavad ka meie koguduseliikmeid
ja nemad peavad võitlema,
kuidas nendest probleemidest läbi tulla.
See on üks külg nende arvude taga.
Sa oled pikki aastaid töötanud meie
nüüd juba eelmise presidendi Tõnu Jugariga.
Mida sa võiksid öelda tema kohta?
Ma arvan, et tal oli laiahaardeline visioon.
Ta ei näinud vaid väikseid ja kitsaid asju,
ta nägi suurt pilti. Mul oli hea meel näha,
kuidas ta põles noorte inimeste pärast
ja kuidas ta soovis neid aidata,
mida ta väljendas väga jõuliselt.
Ta rõhutas suhteid,
et meil oleksid omavahel head suhted
ja ma arvan, et selle tulemust me nägime
ka siin peakoosolekul.
Töö oli tehtud väga hästi.
Juba mõned aastad oleme kogenud
põlvkondade vahetust pastorite seas.
Nüüd on meie president palju noorem.
Ka meie juhatus on palju noorem,
kui eelmine seda oli.
Mida sa ütleksid meie presidendile
David Nõmmikule ja ka juhatusele?
Ma arvan, et ta on jumalamees.
Ma arvan, et kõige tähtsam on see, et ta kuuleks,
mida Jumal ütleb ja mis sõnumi ta Jumalalt saab.
Kui ta on palvemees – ja ta on seda –
ja kui ta on vaimulike huvidega,
siis on ta turvalises paigas.
Ta leiab siis visiooni ja viisi,
kuidas inimesi motiveerida ja Püha Vaim on temaga.
Balti uniooni head päevad on veel ees?
Ma arvan, et iga kord kui aset leiavad muudatused,
toob see kaasa midagi uut.
Mulle ei meeldi võrrelda,
kas miski on parem või halvem –
mulle ei meeldi teha seda.
Sest meil on alati inimesi, kes on Jumalaga
ja kes soovivad anda endast parima
ning Issand kasutab neid erilisel viisil.
Varem võis juhtimisel olla eriline viis,
kuid nüüd võib-olla on kiriku jaoks vaja uut suunda.
Ja see uus suund võib tuua uut värsket õhku.
Suur tänu Sulle ja Jumal õnnistagu Sind selles töös.
Aitäh!